12. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ ΔΗΜΟΣΙΩΝ ΕΡΓΩΝ Αριθ. Οικ. 102005/7753 της 17 Δεκ. 1992/22 Ιαν. 1993 (ΦΕΚ Β΄  20) Καθορισμός τύπου αποσπάσματος κτηματογραφικών στοιχείων που τηρούνται στα γραφεία κτηματογράφησης. Έχοντας υπόψη: 1.Τις διατάξεις της παρ. 2 του άρθρ. 4 του Νόμ. 1512/1985 «Τροποποίηση και συμπλήρωση πολεοδομικών διατάξεων, ρύθμιση συναφών θεμάτων και θεμάτων του Ταμείου Νομικών» (Α΄ 4) όπως τροποποιήθηκε με την παρ. 3 του άρθρ. 11 του Νόμ. 1647/1986 «Οργανισμός Κτηματολογίου και Χαρτογραφήσεων Ελλάδος (ΟΚΧΕ) και άλλες σχετικές διατάξεις» (Α΄ 141) και συμπληρώθηκε με την παρ. 1 του άρθρ. 100 του Νόμ. 1892/1990 (Α΄ 101). 2.Τις διατάξεις της παρ. 1 (εδ. ιδ) του άρθρ. 23 του Νόμ. 1558/1985 «Κυβέρνηση και Κυβερνητικά Όργανα» (Α΄ 137). 3.Την Υ. 1503/1991 απόφαση του Πρωθυπουργού και του Υπουργού Περιβάλλοντος, Χωροταξίας και Δημοσίων Έργων «Καθορισμός αρμοδιοτήτων του Υφυπουργού Περιβάλλοντος, Χωροταξίας και Δημοσίων Έργων Χρήστου Κατσιγιάννη» (Β΄ 702). 4.Τις διατάξεις του άρθρ. 294 του Νόμ. 1558/1985 όπως αυτό προστέθηκε με το άρθρ. 27 του Νόμ. 2081/1992 (Α΄ 154) και το γεγονός ότι από τις διατάξεις αυτού του Δ/τος δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Ο τύπος του αποσπάσματος κτηματογραφικών στοιχείων τα οποία πρέπει να τηρούνται στα κατά τόπους Γραφεία Κτηματογράφησης καθορίζεται από: α.Το φύλλο καταχώρησης ακινήτου και β.Το απόσπασμα κτηματολογικού χάρτου όπως φαίνονται στα συνοδεύοντα την παρούσα απόφαση έντυπα που αντίτυπό τους σε φωτοσμίκρυνση δημοσιεύεται με την παρούσα απόφαση. 2.Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 